**LĒMUMS**

Liepāja

|  |  |
| --- | --- |
| 2021.gada 19.augustā |  Nr.312/10(prot. Nr.10, 32.§) |

Par dzīvokļa īpašuma Brīvības ielā 115A-14A

atsavināšanu

Lai realizētu īrnieku tiesības iesniegt atsavināšanas ierosinājumu par īrētā dzīvokļa izpirkšanu, pamatojoties uz likuma "Par pašvaldībām" 21.panta pirmās daļas 17.punktu, likuma "Par valsts un pašvaldību dzīvojamo māju privatizāciju" pārejas noteikumu 30.punktu, Publiskas personas mantas atsavināšanas likuma 3.panta pirmās daļas 2.punktu, 4.panta ceturtās daļas 5.punktu, 5.panta pirmo un piekto daļu, 45.panta trešo un ceturto daļu, Ministru kabineta 2011.gada 1.februāra noteikumu Nr.109 "Kārtība, kādā atsavināma publiskas personas manta" 5. un 7.punktu, Liepājas pilsētas domes 2007.gada 13.aprīļa nolikumu Nr.22 "LIEPĀJAS PILSĒTAS PAŠVALDĪBAS DZĪVOKĻA ĪPAŠUMU ATSAVINĀŠANAS NOLIKUMS", izskatot [..] 2021.gada 23.jūlija ierosinājumu par dzīvokļa īpašuma Brīvības ielā 115A-14A atsavināšanu, SIA "Projektu vadība RRGD" 2021.gada 5.maija nekustamā īpašuma novērtējumu "Par nekustamā īpašuma Liepāja, Brīvības ielā 115A, dz.Nr.14A tirgus vērtības aprēķināšanu", Liepājas pilsētas Dzīvojamo māju privatizācijas komisijas 2021.gada 28.jūlija lēmumu (sēdes protokols Nr.27), Liepājas valstspilsētas pašvaldības domes pastāvīgās Pilsētas attīstības komitejas 2021.gada 12.augusta lēmumu (sēdes protokols Nr.9) un pastāvīgās Finanšu komitejas 2021.gada 12.augusta lēmumu (sēdes protokols Nr.9), Liepājas valstspilsētas pašvaldības dome **nolemj:**

1. Atļaut uzsākt Liepājas valstspilsētas pašvaldībai piederošā dzīvokļa īpašuma Brīvības ielā 115A-14A, Liepājā, kadastra numurs 1700 903 1326, atsavināšanu, nosakot atsavināšanas veidu - pārdošana par brīvu cenu atsavināšanas ierosinājuma iesniedzējam - dzīvokļa īrniekam.

2. Apstiprināt Liepājas valstspilsētas pašvaldībai piederošā dzīvokļa īpašuma Brīvības ielā 115A-14A, Liepājā, kadastra numurs 1700 903 1326, reģistrēts Liepājas pilsētas zemesgrāmatas nodalījumā 4118-14A, nosacīto cenu 1700 EUR (viens tūkstotis septiņi simti *euro*).

3. Noteikt, ka atsavināšanas ierosinātājam 1 (viena) mēneša laikā no atsavināšanas paziņojuma saņemšanas dienas jāpaziņo par pirmpirkuma tiesību izmantošanu.

4. Pirmpirkuma tiesību izmantošanas gadījumā, pirkuma maksa pilnā apjomā samaksājama 1 (viena) mēneša laikā no dienas, kad paziņojums par pirmpirkuma tiesību izmantošanu saņemts pašvaldībā, pirkuma maksu pārskaitot Liepājas pilsētas pašvaldības iestādei "Nekustamā īpašuma pārvalde", reģistrācijas Nr.90002066769, akciju sabiedrība "SEB banka", konts Nr.LV12UNLA0050007588848.

5. Gadījumā, ja pirkuma maksa pilnā apjomā netiek samaksāta šī lēmuma 4.punktā noteiktajā termiņā, šis lēmums zaudē spēku.

6. Pilnvarot Liepājas valstspilsētas pašvaldības izpilddirektoru Liepājas valstspilsētas pašvaldības vārdā parakstīt lēmuma 1.punktā minētā dzīvokļa īpašuma pirkuma līgumu.

|  |  |
| --- | --- |
| Priekšsēdētājs | Gunārs Ansiņš |
| Nosūtāms: | Kurzemes rajona tiesai, Finanšu pārvaldei, Nekustamā īpašuma pārvaldei 2 eks. (grāmatvedei 1 eks.), Dzīvojamo māju privatizācijas komisijai 3 eks., Izpilddirektora birojam, atsavināšanas ierosinātājam |